**CONSILIUL DE ADMINISTRAŢIE AL SC TEXTILA OLTUL SA SF. GHEORGHE**

 **C O N V O A C Ă**

 in conformitate cu art.117 din Legea 31/ 1990 , pentru data de **20.05.2024 , la ora 11**, **Adunarea Generală Ordinara a Acţionarilor** ce îşi va desfăşura lucrările la sediul societăţii, in mun. Sf. Gheorghe, str. Kos Karoly nr.19 jud. Covasna.

Data de referinţă este **10.05.2024 inclusiv.** Doar persoanele care sunt acţionari la această dată au dreptul de a participa şi de a vota în cadrul adunării generale.

**Ordinea de zi** a **Adunării Generale Ordinare a Acţionarilor** este următoarea:

1. Prezentarea , discutarea si aprobarea raportului de activitate al Consiliului de Administratie pentru anul 2023.
2. Prezentarea, dezbaterea si aprobarea situatiilor financiare anuale la 31.12.2023 : bilantul , contul de profit si pierdere, situatia modificarii capitalului propriu, situatia fluxurilor de trezorerie, note explicative la situatiile financiare anuale, pe baza rapoartelor prezentate de Consiliul de administraţie si de auditorul financiar.
3. Descărcarea de gestiune a administratorilor ce formează Consiliul de Administraţie al

 societăţii pentru activitatea aferentă anului 2023.

1. Stabilirea remunerației pentru exerciţiul în curs membrilor Consiliului de Administraţie.
2. Reconfirmarea auditorului S.C. PROF CONSULT SRL. , pentru un mandat de 2 ( doi) ani.

 Convocarea Adunarii Generale Ordinare a Actionarilor s-a aprobat de Consiliul de Administraţie în ședința din 25 martie 2024. Documentele , materialele informative precum si proiectele de hotarari referitoare la problemele inscrise pe ordinea de zi se pot consulta la sediul societăţii in termenul prevazut de lege precum si pe website -ul societatii: [www.textila-oltul.ro/sectiunea](http://www.textila-oltul.ro/sectiunea) comunicari.

 Actionarii se pot prezenta la sedinta in nume propriu sau reprezentare pe baza de procura speciala. Formularele de procuri speciale se pot obtine de la secretariatul societatii zilnic intre orele 8-15 sau de pe website-ul societatii [www.textila-oltul.ro/sectiunea](http://www.textila-oltul.ro/sectiunea) comunicari si vor fi depuse in original cu 48 de ore inainte de adunare.

 Actionarii isi pot exercita dreptul de vot prin corespondenta.

 Procedura de vot precum si formularele de vot prin corespondenta se pot descarca de pe site-ul societatii [www.textila-oltul.ro/sectiunea](http://www.textila-oltul.ro/sectiunea) comunicari. Formularele de vot prin corespondenta se vor primi pana la data de **17.05.2024** , orele 12 , la sediul societatii in mun. Sf. Gheorghe, str.Kos Karoly nr.19 jud. Covasna, cod 520055.

 Unul sau mai mulţi acţionari reprezentând, individual sau împreună, cel puţin 5% din capitalul social, au dreptul:

 a) de a introduce puncte pe ordinea de zi a adunării generale, cu condiţia ca fiecare punct să fie însoţit de o justificare sau de un proiect de hotărâre propus spre adoptare de adunarea generală; şi

 b) de a prezenta proiecte de hotărâre pentru punctele incluse sau propuse spre a fi incluse pe ordinea de zi a adunării generale. Aceste drepturi pot fi exercitate numai în scris , transmise prin servicii de curierat sau prin mijloace electronice.

 Acţionarii îşi pot exercita drepturile prevăzut la lit. a) si lit. b) în termen de cel mult 15 zile de la data publicării convocării.

 Fiecare acţionar are dreptul să adreseze întrebări privind punctele de pe ordinea de zi a adunării generale. Societatea comercială are obligaţia de a răspunde la întrebările adresate de acţionari.

 În situaţia neindeplinirii condiţiilor statutare şi legale de cvorum la prima convocare, Adunarea Generală Ordinară a Acţionarilor SC TEXTILA OLTUL SA este reconvocată pentru data de **21.05.2024,** cu menţinerea ordinii de zi, a orei şi locului de desfăşurare.

 Prezentul convocator s-a întocmit în baza Legii nr.31/1990 și al Actului Constitutiv al societății și se completează cu prevederile acestora.

 **Presedinte Consiliu de Administratie**

 **Doina Buturugă**